Diari Oficial de la Generalitat Valenciana


Sumari del DOGV 9315, del 07-04-2022 (2022/3012)

Informació pública de l'aprovació de l'informe ambiental i territorial estratègic de la modificació puntual del Pla general d'ordenació urbana per a la desafectació de subsol (BDP) en la plaça de Nicolás Maria Gallery. Expedient J-11722-2628-725206-07.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3012


Data del document
:   29-03-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual del Pla general d'ordenació urbana per a la desafectació de subsol (BDP) en la plaça de Nicolás Maria Gallery. Expedient K-38779-8027-018985-62.  
  
 [2022/3012]  
La Junta de Govern Local de l'Ajuntament de València, en la sessió celebrada el 25 de març de 2022, ha adoptat l'acord que, en la part dispositiva, diu el següent:  
  
«Primer. Concloure que la modificació puntual del PGOU sobre desafecció de subsòl en la plaça de Nicolás María Gallery, de València, elaborada pel Servei de Planejament, no té efectes significatius sobre el medi ambient conforme amb els criteris establits en l'annex VIII del TRLOTUP.  
  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del PGOU sobre desafecció subsòl a la plaça de Nicolás María Gallery, de València, instada per la Regidoria de Planificació i Gestió Urbana, i designar com a alternativa més idònia mediambientalment en aquesta actuació l'alternativa 1 descrita en el fonament de dret quart de l'informe ambiental, tenint en compte les condicions establides en el fonament de dret sisé d'aquest informe.  
  
  
Tercer. Donar compte del contingut de la resolució d'informe ambiental i territorial estratègic pel procediment simplificat als interessats que apareixen en la tramitació ambiental d'aquesta actuació, incloure l'informe en la documentació de l'instrument de planejament urbanístic i identificar com a públic interessat els ressenyats en el fonament de dret cinqué de l'informe ambiental.  
  
Quart. Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.7 del TRLOTUP.  
  
Cinqué. La resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
  
Sisé. La resolució d'informe ambiental i territorial estratègic pel procediment simplificat perd la vigència i cessa la producció dels efectes que li són propis, si una vegada publicat en el DOGV, no s'ha procedit a l'aprovació del pla en el termini màxim de quatre anys des de la publicació. En aquest cas, l'òrgan promotor ha d'iniciar novament el procediment d'avaluació ambiental i territorial estratègica simplificada del pla o programa.»  
  
València, 29 de març de 2022.- El secretari: Manuel Latorre Hernàndez.